കൂടെവിടെ

{{Infobox film
| name           = കൂടെവിടെ
| image          = Koodevide.jpg
| caption        = വി.സി.ഡി. പുറംചട്ട
| director       = പി. പത്മരാജൻ
| producer       = പ്രേം പ്രകാശ്
| writer         = പി. പത്മരാജൻ
| based on       = മൂൺഗിൽ പൂക്കൾ|വാസന്തി
| starring       = 
| music          = ജോൺസൺ
| lyrics         = ഒ.എൻ.വി. കുറുപ്പ്
| cinematography = ഷാജി എൻ. കരുൺ
| editing        = മധു കൈനകരി
| studio         = പ്രകാശ് മൂവിടോൺ
| distributor    = 
| released       = 1983
| runtime        = 150 മിനിറ്റ്
| country        = ഇന്ത്യ
| language       = മലയാളം
| budget         = 
| gross          = 
}}
പി. പത്മരാജൻ രചനയും സംവിധാനവും നിർവ്വഹിച്ച് 1983-ൽ പുറത്തിറങ്ങിയ മലയാളചലച്ചിത്രമാണ് കൂടെവിടെ. മമ്മൂട്ടി, സുഹാസിനി, റഹ്‌മാൻ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. വാസന്തിയുടെ മൂൺഗിൽ പൂക്കൾ'' എന്ന തമിഴ് നോവലിനെ ആസ്പദമാക്കിയാണ് പത്മരാജൻ ഈ ചിത്രത്തിന്റെ തിരക്കഥ രചിച്ചത്. തെന്നിന്ത്യൻ ചലച്ചിത്രനടനായ റഹ്‌മാൻ അഭിനയിച്ച ആദ്യ ചലച്ചിത്രമാണിത്.

 കഥാതന്തു 
ഊട്ടിയിലെ ഒരു ബോർഡിംഗ് സ്കൂളിലെ അദ്ധ്യാപികയാണ് ആലീസ് (സുഹാസിനി). സേവ്യ പുത്തൂരാൻ (ജോസ് പ്രകാശ്) എന്ന പാർലമെന്റ് അംഗത്തിന്റെ അച്ചടക്കമില്ലാത്ത മകനായ രവി പുത്തൂരാൻ (റഹ്‌മാൻ) ആ സ്കൂളിൽ ചേരുന്നു. രവിയെ ഒരു നല്ല വിദ്യാർത്ഥിയായി മാറ്റിയെടുക്കുന്നതിൽ ആലീസ് വിജയിക്കുന്നു. രവിയുടെ മേൽ ആലീസ് വളരെയധികം ശ്രദ്ധ ചെലുത്തുന്നത് ആലീസിന്റെ കാമുകനായ ക്യാപ്റ്റൻ തോമസിനെ (മമ്മൂട്ടി) അസ്വസ്ഥനാക്കുന്നു. രവിയെ പിന്തുടരുന്നതിനിടയിൽ മനഃപൂർവമല്ലെങ്കിലും തോമസ്സിന്റെ ജീപ്പിടിച്ച് രവി കൊല്ലപ്പെടുന്നു. തോമസ് പിന്നീട് പോലീസിനു കീഴടങ്ങുകയും ചെയ്യുന്നതോടെ ആലീസ് ജീവിതത്തിൽ ഒറ്റപ്പെടുന്നു.

 അഭിനേതാക്കൾ 
 മമ്മൂട്ടി – ക്യാപ്റ്റൻ തോമസ്
 സുഹാസിനി – ആലീസ്
 റഹ്‌മാൻ – രവി പുത്തൂരാൻ
 ജോസ് പ്രകാശ് – സേവ്യർ പുത്തൂരാൻ
 മണിയൻപിള്ള രാജു – ശങ്കർ
 പ്രേം പ്രകാശ് – ക്യാപ്റ്റൻ ജോർജ്ജ്
 സുകുമാരി – സൂസൻ

 സംഗീതം  

ചിത്രത്തിലെ ആടി വാ കാറ്റെ എന്ന ഗാനം വളരെയധികം പ്രേക്ഷക സ്വീകാര്യത നേടി.

 അവലംബം 

 പുറത്തേക്കുള്ള കണ്ണികൾ 

 കൂടെവിടെ  – മലയാളസംഗീതം.ഇൻഫോ
ചിത്രം കാണുവാൻ
കൂടെവിടെ (1983)

വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മമ്മുട്ടി-സുഹാസിനി ജോഡി
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ